CELEX: 61971CJ0008
Language: fi
Date: 1971-07-13
Title: Yhteisöjen tuomioistuimen tuomio 13 päivänä heinäkuuta 1971. # Deutscher Komponistenverband eV v. Euroopan yhteisöjen komissio. # Asia 8/71.

Avis juridique important

|

61971J0008

Yhteisöjen tuomioistuimen tuomio 13 päivänä heinäkuuta 1971.  -  Deutscher Komponistenverband eV v. Euroopan yhteisöjen komissio.  -  Asia 8/71.  

Oikeustapauskokoelma 1971 sivu 00705 Tanskank. erityispainos sivu 00163 Kreikank. erityispainos sivu 00893 Portugalink. erityispainos sivu 00247 Ruotsink. erityispainos sivu 00593 Suomenk. erityispainos sivu 00595

TiivistelmäAsianosaisetOikeudenkäynnin kohdeTuomion perustelutPäätökset oikeudenkäyntikuluistaPäätöksen päätösosa
Avainsanat

Oikeudenkäyntimenettely - Toimielimen laiminlyönti - Käsite (ETY:n perustamissopimuksen 175 artikla)  

Tiivistelmä

ETY:n perustamissopimuksen 175 artiklassa tarkoitetaan toimielimen laiminlyönnillä ratkaisun tekemisen tai kannanottamisen laiminlyöntiä eikä asianosaisten tahtomasta tai tarpeelliseksi katsomasta poikkeavan säädöksen antamista.  

Asianosaiset

Asiassa 8/71, Deutscher Komponistenverband eV, edustajanaan puheenjohtajat professori Werner Egk ja Raimund Rosenberger, avustajanaan asianajaja Reinhold Kreile, München, prosessiosoite Luxemburgissa asianajotoimisto Ernest Arendt, 34b rue Philippe-II, kantajana, vastaanEuroopan yhteisöjen komissio, asiamiehenään komission oikeudellinen neuvonantaja Jochen Thiesing, prosessiosoite Luxemburgissa c/o komission oikeudellinen neuvonantaja Emile Reuter, 4 boulevard Royal, vastaajana,  

Oikeudenkäynnin kohde

jossa on nostettu laiminlyöntikanne ETY:n perustamissopimuksen 175 artiklan perusteella tarkoituksena näyttää toteen, että komissio on laiminlyönyt velvollisuuden kuulla Deutscher Komponistenverband eV:tä oikeushenkilönä, joka on osoittanut, että sillä on riittävä intressi menettelyssä, joka on aloitettu ETY:n perustamissopimuksen 85 ja 86 artiklan nojalla Gesellschaft für musikalische Aufführungs- und mechanische Vervielfältigungsrechte (GEMA) -yhdistystä vastaan,  

Tuomion perustelut

1 Kantaja on nostanut 11.3.1971 kanteen perustamissopimuksen 175 artiklan nojalla sen toteamiseksi, että komissio on laiminlyönyt velvollisuutensa kuulla kantajaa oikeushenkilönä, jolla on riittävä intressi Gesellschaft für musikalische Aufführungs- und mechanische Vervielfältigungsrechtea vastaan perustamissopimuksen 85 ja 86 artiklan perusteella aloitetussa menettelyssä. Vastineessaan 23.4.1971 vastaaja on esittänyt työjärjestyksen 91 artiklan nojalla oikeudenkäyntiväitteen 175 artiklan perusteella. 2 Perustamissopimuksen 175 artiklan kolmannessa alakohdassa määrätään, että luonnollinen henkilö tai oikeushenkilö saa edellisissä kohdissa määrätyin edellytyksin kannella yhteisön tuomioistuimeen siitä, että yhteisön toimielin on jättänyt antamatta kyseiselle henkilölle osoitettavan jonkin muun säädöksen kuin suosituksen tai lausunnon. Asiayhteydestä, erityisesti ensimmäisestä alakohdasta käy ilmi, että ilmaisulla "jättänyt antamatta kyseiselle henkilölle osoitettavan .... säädöksen" artiklassa tarkoitetaan ratkaisun tekemisen tai kannan ottamisen laiminlyöntiä eikä asianosaisten tahtomasta tai tarpeelliseksi katsomasta säädöksestä poikkeavan säädöksen antamista. 3 Kantaja on vaatinut 13.11.1970 lähettämällään telex-sanomalla saada tulla kuulluksi asetuksen N:o 17  19 artiklan toisen alakohdan nojalla yhdessä asetuksen N:o 99/63/ETY 5 artiklan kanssa GEMAa vastaan vireillä olevissa eri menettelyissä. Sille on vastattu 17.11.1970 päivätyllä kirjeellä, että riippumatta siitä, onko kantaja mainituissa määräyksissä tarkoitettu asianosainen, komissio on antanut sille mahdollisuuden esittää kirjalliset huomautuksensa kuukauden kuluessa, mitä määräaikaa on pidennetty kaksi kertaa. Komissio on toiminut asetuksen N:o 17  19 artiklassa määrätyistä kuulemisista annetun asetuksen N:o 99/63/ETY 5 artiklan nojalla. Edellä esitetystä seuraa, ettei komissio tässä tapauksessa ole jättänyt käsittelemättä kantajan vaatimusta. Perustamissopimuksen 175 artiklassa tarkoitetut edellytykset siis puuttuvat. 4 Kanne on näin ollen jätettävä tutkimatta.  

Päätökset oikeudenkäyntikuluista

5 Työjärjestyksen 69 artiklan 2 kohdan mukaan asianosainen, joka häviää asian, velvoitetaan korvaamaan oikeudenkäyntikulut. Kanne jätetään tutkimatta. Kantaja velvoitetaan näin ollen korvaamaan oikeudenkäyntikulut.  

Päätöksen päätösosa

YHTEISÖJEN TUOMIOISTUINon hylännyt muut laajemmat tai vastakkaiset vaatimukset ja antanut seuraavan tuomiolauselman: 1)  Kanne jätetään tutkimatta. 2)  Kantaja velvoitetaan korvaamaan oikeudenkäyntikulut.